

 T: 01 369 63 00

 F: 01 369 66 59

 Župančičeva 3, p.p.644a, 1001 LjubljanaE: gp.mf@gov.si

www.mf.gov.si

|  |
| --- |
| **PREDLOG** **EVA 2024-1611-0023** Na podlagi drugega odstavka 9. člena Zakona o finančni upravi (Uradni list RS, št. 25/14, 39/22 in 14/23) Vlada Republike Slovenije izdaja**UREDBO****o določitvi finančnih uradov Finančne uprave Republike Slovenije**1. **člen**

Ta uredba določa finančne urade Finančne uprave Republike Slovenije, območje in sedež Generalnega finančnega urada in finančnih uradov ter razmejitev nalog med Generalnim finančnim uradom in finančnimi uradi.1. **člen**

Generalni finančni urad ima sedež v Ljubljani in obsega območje celotne Republike Slovenije.1. **člen**

(1) Finančni uradi Finančne uprave Republike Slovenije so:1. Finančni urad Brežice s sedežem v Brežicah za območja upravnih enot: Brežice, Krško in Sevnica;2. Finančni urad Celje s sedežem v Celju za območja upravnih enot: Celje, Laško, Slovenske Konjice, Šentjur pri Celju, Šmarje pri Jelšah in Žalec;3. Finančni urad Dravograd s sedežem v Dravogradu za območja upravnih enot: Dravograd, Radlje ob Dravi, Ravne na Koroškem in Slovenj Gradec;4. Finančni urad Hrastnik s sedežem v Hrastniku za območja upravnih enot: Hrastnik, Litija, Trbovlje in Zagorje ob Savi;5. Finančni urad Kočevje s sedežem v Kočevju za območji upravnih enot: Kočevje in Ribnica;6. Finančni urad Koper s sedežem v Kopru za območja upravnih enot: Izola, Koper, Piran in Sežana;7. Finančni urad Kranj s sedežem v Kranju za območja upravnih enot: Jesenice, Kranj, Radovljica, Škofja Loka in Tržič;8. Finančni urad Ljubljana s sedežem v Ljubljani za območja upravnih enot: Cerknica, Domžale, Grosuplje, Kamnik, Ljubljana, Logatec in Vrhnika;9. Finančni urad Maribor s sedežem v Mariboru za območja upravnih enot: Lenart, Maribor, Pesnica, Ruše in Slovenska Bistrica;10. Finančni urad Murska Sobota s sedežem v Murski Soboti za območja upravnih enot: Gornja Radgona, Lendava, Ljutomer in Murska Sobota;11. Finančni urad Nova Gorica s sedežem v Novi Gorici za območja upravnih enot: Ajdovščina, Idrija, Nova Gorica in Tolmin;12. Finančni urad Novo mesto s sedežem v Novem mestu za območja upravnih enot: Črnomelj, Metlika, Novo mesto in Trebnje;13. Finančni urad Postojna s sedežem v Postojni za območji upravnih enot: Ilirska Bistrica in Postojna;14. Finančni urad Ptuj s sedežem na Ptuju za območji upravnih enot: Ormož in Ptuj;15. Finančni urad Velenje s sedežem v Velenju za območji upravnih enot: Mozirje in Velenje;16. Posebni finančni urad s sedežem v Ljubljani za območje celotne Republike Slovenije.1. **člen**

Naloge Generalnega finančnega urada so:1. finančni nadzor, ki izhaja iz finančne preiskave;2. finančna preiskava;3. odločanje v upravnem postopku:- odločanje o obročnem plačilu davka za terjatve, ki se vodijo v knjigovodski evidenci Generalnega finančnega urada, na podlagi drugega odstavka 103. člena Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU in 40/14 – ZIN-B, [90/14](http://www.uradni-list.si/1/objava.jsp?sop=2014-01-3647), [91/15](http://www.uradni-list.si/1/objava.jsp?sop=2015-01-3571), [63/16](http://www.uradni-list.si/1/objava.jsp?sop=2016-01-2685), [69/17](http://www.uradni-list.si/1/objava.jsp?sop=2017-01-3269), [13/18](http://www.uradni-list.si/1/objava.jsp?sop=2018-01-0544) – ZJF-H, [36/19](http://www.uradni-list.si/1/objava.jsp?sop=2019-01-1628), [66/19](http://www.uradni-list.si/1/objava.jsp?sop=2019-01-2928), [145/20](http://www.uradni-list.si/1/objava.jsp?sop=2020-01-2544) – odl. US, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [39/22](http://www.uradni-list.si/1/objava.jsp?sop=2022-01-0770) – ZFU-A, [52/22](http://www.uradni-list.si/1/objava.jsp?sop=2022-01-1091) – odl. US, [87/22](http://www.uradni-list.si/1/objava.jsp?sop=2022-01-2039) – odl. US in [163/22](http://www.uradni-list.si/1/objava.jsp?sop=2022-01-4188); v nadaljnjem besedilu: ZDavP-2);- sestava in odprema informativnega izračuna dohodnine v skladu s tretjim odstavkom 267. člena ZDavP-2;4. odločanje v drugih upravnih postopkih:- uvrstitev blaga za evidentiranje izvoza celovitega industrijskega obrata;- izdajanje odločb o zahtevah za ukrepanje pri uveljavljanju pravic intelektualne lastnine;- izdajanje dovoljenj za povezavo nadzorno-informacijskega sistema v informacijski sistem nadzornega organa v zadevah prirejanja iger na srečo;5. odločanje v postopku o prekršku;6. sodelovanje in izmenjava podatkov z organi Evropske unije (v nadaljnjem besedilu: EU), pristojnimi organi držav članic EU in pristojnimi organi drugih držav ter sodelovanje z mednarodnimi organizacijami in strokovnimi združenji z delovnega področja finančne uprave;7. sklepanje vnaprejšnjih cenovnih sporazumov in sporazumov o načinu izmenjave podatkov s področja dela finančne uprave;8. podelitev statusa zaradi spodbujanja prostovoljnega izpolnjevanja obveznosti;9. zbiranje, preverjanje, analiziranje, hramba statističnih podatkov o blagovni menjavi s tretjimi državami ter posredovanje teh podatkov organu, pristojnemu za državno statistiko;10. obveščanje zavezancev o izvajanju predpisov;11. proučevanje in analiziranje delovanja sistema obveznih dajatev ter zagotavljanje obvladovanj tveganj;12. spremljanje izvajanja predpisov iz pristojnosti finančne uprave in učinkov posameznih rešitev z vnaprej določenimi merili;13. opravljanje računovodskih in finančnih nalog pri pobiranju obveznih dajatev in drugih denarnih nedavčnih obveznosti, ki se vodijo v evidencah Generalnega finančnega urada;14 izdajanje zavezujočih informacij, 15. razkrivanje podatkov s področja dela finančne uprave, 16. vzpostavitev, organizacija, vzdrževanje, vodenje in povezovanje davčnega registra in drugih evidenc s področja dela finančne uprave, 17. spremljanje in nadziranje prejetih državnih pomoči, 18. opravljanje nalog enotnega povezovalnega organa s področja ribiške politike in19. izvajanje fizikalno-kemičnih analiz blaga za potrebe finančne uprave.20. opravljanje drugih nalog.1. **člen**

Naloge finančnih uradov so:1. odmera in obračun obveznih dajatev;2. carinjenje blaga;3. finančni nadzor, razen nalog iz 1. točke prejšnjega člena;4. nadzor nad prirejanjem iger na srečo;5. nadzor nad prijavo vnosa in iznosa gotovine na območje ali z območja EU;6. nadzor nad vnosom, iznosom, tranzitom in prenosom blaga v skladu s carinskimi predpisi ter predpisi, s katerimi so določeni posebni ukrepi zaradi interesov varnosti, varovanja zdravja in življenja ljudi, živali in rastlin, varstva okolja, varovanja kulturne dediščine, varstva pravic intelektualne lastnine ter ukrepi trgovinske politike;7. odločanje v upravnem postopku, razen nalog iz 3. točke prejšnjega člena;8. izvršba;9. odločanje v drugih upravnih postopkih razen nalog iz 4. točke prejšnjega člena;10. odločanje v postopku o prekršku,11. izvajanje ukrepov zunanjetrgovinske in skupne kmetijske in ribiške politike, za izvajanje katerih je pooblaščena finančna uprava;12. hramba, prodaja in uničenje zaseženega, odvzetega, odstopljenega ali najdenega blaga ter nadzor nad uničenjem blaga;13. zbiranje, preverjanje, analiziranje, hramba statističnih podatkov o blagovni menjavi z državami članicami EU ter posredovanje teh podatkov organu, pristojnemu za državno statistiko;14. opravljanje računovodskih in finančnih nalog pri pobiranju obveznih dajatev in drugih denarnih nedavčnih obveznosti, ki se vodijo v evidencah finančnih uradov;15. izdajanje soglasij za posege v prostor in spremembe na objektih, ki vplivajo na izvajanje carinskega nadzora;16. vzdrževanje davčnega registra;17. opravljanje drugih nalog, določenih z zakonom ali drugim predpisom.1. člen

Z dnem uveljavitve te uredbe preneha veljati Uredba o določitvi finančnih uradov Finančne uprave Republike Slovenije (Uradni list RS, št. [57/14](http://www.uradni-list.si/1/objava.jsp?sop=2014-01-2525), [92/14](http://www.uradni-list.si/1/objava.jsp?sop=2014-01-3694), [80/16](http://www.uradni-list.si/1/objava.jsp?sop=2016-01-3397), [145/21](http://www.uradni-list.si/1/objava.jsp?sop=2021-01-2855) in [20/22](http://www.uradni-list.si/1/objava.jsp?sop=2022-01-0371)).1. člen

Ta uredba začne veljati petnajsti dan po objavi v Uradnem listu Republike Slovenije.«.Št. 007-289/2024Ljubljana, dne Vlada Republike SlovenijeEVA 2024-1611-0023 dr. Robert Golob predsednik  |

|  |
| --- |
| **OBRAZLOŽITEV**I. UVOD1. Pravna podlaga

Drugi odstavek 9. člena Zakona o finančni upravi (Uradni list RS, št. 25/14, 39/22 in 14/23), ki določa, da območje in sedež Generalnega finančnega urada ter finančnih uradov in razmejitev nalog med generalnim finančnim uradom in finančnimi uradi določi vlada z uredbo. 1. Rok za izdajo uredbe, določen z zakonom

/1. Splošna obrazložitev predloga uredbe, če je potrebna

Splošna obrazložitev ni potrebna, obrazložitev predlaganih rešitev je zapisana v II. točki.1. Predstavitev presoje posledic za posamezna področja, če te niso mogle biti celovito predstavljene v predlogu zakona

/II. VSEBINSKA OBRAZLOŽITEV PREDLAGANIH REŠITEVK **Napaka! Vira sklicevanja ni bilo mogoče najti.**. členuPredlog člena določa vsebino uredbe, določene v drugem odstavku 9. člena Zakona o finančni upravi (Uradni list RS, št. 25/14, 39/22 in 14/23; v nadaljnjem besedilu: ZFU).ZFU v 9. členu določa organizacijo finančne uprave. V prvem odstavku tega člena določa, da Finančno upravo sestavljajo Generalni finančni urad in finančni uradi, ki so notranje organizacijske enote finančne uprave. V drugem odstavku 9. člena pa daje pooblastilo vladi, da z uredbo določi območje in sedež generalnega finančnega urada ter finančnih uradov in razmejitev nalog med generalnim finančnim uradom in finančnimi uradi. K 2. členuPredlog določa, da ima Generalni finančni urad sedež v Ljubljani in obsega območje celotne Republike Slovenije.K 3. členuPredlog določa finančne urade Finančne uprave Republike Slovenije, njihove sedeže in območja. K 4. členuV predlogu so določene naloge Generalnega finančnega urada.K 5. členuPredlog določa naloge finančnih uradov.K 6. členuPredlog določa prenehanje veljavnosti Uredbe o določitvi finančnih uradov (Uradni list RS, št. [57/14](http://www.uradni-list.si/1/objava.jsp?sop=2014-01-2525), [92/14](http://www.uradni-list.si/1/objava.jsp?sop=2014-01-3694), [80/16](http://www.uradni-list.si/1/objava.jsp?sop=2016-01-3397), [145/21](http://www.uradni-list.si/1/objava.jsp?sop=2021-01-2855) in [20/22](http://www.uradni-list.si/1/objava.jsp?sop=2022-01-0371)). Ta se preneha uporabljati z dnem uveljavitve te uredbe. K 7. členuDoloči se standardna vacatio legis, in sicer petnajsti dan po objavi v Uradnem listu Republike Slovenije. |